ก่อนที่ย้ายมาขายที่นี้ ร้านนี้เคยขายที่ "ลานน้ำพุ" ของอำเภอวังสะพุง เป็นแหล่งรวมร้านอาหารในตอนเย็นและกลางคืน เคยไปนั่งทาน นานแล้ว แต่เดี๋ยวนี้พัฒนามาตั้งที่ร้านห้องแถวขนาด 2 ห้องที่กั้นฝาไว้เป็น 2 ห้องนั่งห้องไหนก็ได้ทั้งสองห้อง สั่งได้ทันที่ ส่วนใหญ่เป็นอาหารตามสั่ง อาหารจานเดียว หรืออยากจะสั่งเป็นชุดก็ได้ ต้มยำปลาน้ำโขงที่นี้อร่อย รสเด็ด ถ้าไม่ชอบเผ็ด สั่งได้ ราคาตั้งแต่ 30 บาทขึ้นไป รับทำข้าวกล่องพร้อมส่งก็ได้ แต่ต้องรอบปริมณฑลเท่านั้น จำนวนที่นั่งห้องละ 30 ที่นั่ง รวม 60 ที่นั่ง อ้อชื่อร้านมาจากชื่อเล่นของลูกชายที่น่ารัก "ท่านอ๋อง" จึงกลายเป็น "ครัวท่านอ๋อง"   